इसके बाद अंतरा निरंजन को अपने नास्तिक होने का कारण बताती है कि कैसे उसके परिवार को एक साधु बाबा ने फंसाया था. इतना ही नहीं, उस बाबा ने अपने आश्रम में उसकी बहन को ड्रग्स देकर बलात्कार किया था. “इस दुनिया में हर कोई पैसे कमाने के लिए अपने ग्राहक को कुछ ना कुछ बेचता है, लेकिन तुम पैसे के बदले क्या बेचते हो?” इस तरह का कठोर सवाल अंतरा निरंजन से पूछती है. उसके गुस्से और नफरत से निरंजन को बहुत दुःख होता है. अंतरा और परिवार के संस्कार के बीच निरंजन किसे चुनता है, यह जानने के लिए एक बार ‘मंत्र’ फिल्म जरूर देखना चाहिए.